इसके गायन की यह विशेषता है कि पहले श्लोक की टेक मानकर इसका सहगान किया जाता है, यानि हर श्लोक के बाद सम्मिलित स्वरों में टेक को दोहराया जाता है। ऐसा मानते हैं कि शंकर ने ‘भज गोविन्दम्’ के लिए मूलतः बारह श्लोकों की रचना की थी, जिन्हें हम ‘द्वादश मंजरिका स्तोत्रम्’ के नाम से जानते हैं। इससे उनके शिष्यों को प्रेरणा मिली और शिष्यों ने इस अवसर पर एक-एक श्लोक कहा और इस प्रकार चैदह श्लोक बने, जो कि ‘चतुर्दश मंजरिका’ के नाम से विख्यात हुए। उन्हें सुनने के पश्चात् शंकर ने पुनः चार श्लोकों में सभी सच्चे साधकों को आशीर्वाद दिया। कालान्तर में और कई श्लोक जुड़े और यह छत्तीस श्लोकों का मोह-मुद्गर बन गया, जो देश में काफी लोकप्रिय हुआ। मगर देखा जाए तो शुरू के बारह श्लोक ही शंकर द्वारा रचित मौलित श्लोक कहे जा सकते हैं।